

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

 **Λευκάδα, 20 Μαΐου 2025**

**ΔΕΛΤΙΟ ΤΥΠΟΥ**

**Μήνυμα Δημάρχου Λευκάδας για την 21η Μαΐου – Ημέρα Ένωσης των Επτανήσων με την Ελλάδα**

Η 21η Μαΐου είναι μια ημερομηνία που μας ενώνει με τις πιο ένδοξες σελίδες της ιστορίας του τόπου μας. Είναι η ημέρα κατά την οποία τα Επτάνησα έγιναν ένα με την ελεύθερη Ελλάδα, κατακτώντας με αγώνες και πνευματική αντοχή την εθνική τους δικαίωση.

Η Λευκάδα, νησί με ισχυρή πολιτιστική και ιστορική ταυτότητα, έχει κάθε λόγο να τιμά αυτή την επέτειο με υπερηφάνεια. Για εμάς τους Λευκαδίτες, η ημέρα αυτή αποτελεί διαρκή υπενθύμιση της προσφοράς των προγόνων μας στον εθνικό αγώνα, αλλά και της ιστορικής, πολιτιστικής και πολιτικής βαρύτητας της Λευκάδας στον ευρύτερο επτανησιακό χώρο.

Οφείλουμε να κρατούμε ζωντανό το πνεύμα της Ένωσης, όχι μόνο ως ιστορικό γεγονός, αλλά ως διαρκή αξία. Μια αξία που ενώνει, που εμπνέει συνεργασία, αλληλεγγύη και δημοκρατική συνείδηση.

Χρόνια Πολλά στη Λευκάδα.
Χρόνια Πολλά στα Επτάνησα.
Ζήτω η 21η Μαΐου!

Ο Δήμαρχος Λευκάδας

Δρ. Ξενοφών Βεργίνης